ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003620

ขอให้ตรวจสอบการตั้งสำนักร่างทรงรักษา บริเวณหมู่บ้านสาธิตวิลล่า 2001/227 และ 2001/228 แขวงบางจาก เขตพระโขนง ลักษณะเป็นทาวน์เฮ้าส์ 2 ชั้นติดกัน สีครีม ประตูหน้าบ้านเป็นบานเลื่อนสแตนเลส เนื่องจากผู้ร้องแจ้งว่าบ้านหลังดังกล่าวมีการตั้งสำนักร่างทรง มีบุคคลที่เป็นเจ้าของบ้านจำนวน 3 คน มีความสัมพันธ์เป็นบิดา มารดา และบุตร (ไม่ทราบข้อมูลเกี่ยวกับชื่อและรูปพรรณสัณฐาน) โดยการตั้งสำนักร่างทรงเป็นลักษณะแบบจีน มีการใส่ชุดแบบจีน และมีประชาชนเข้าไปใช้บริการรักษาอาการป่วยจำนวนมาก มีการรักษาโดยการเขียนยันต์ เป่าควันและทำพิธีต่างๆ ตั้งแต่เวลาประมาณ 11.00 - 14.00 น. ไม่ประจำทุกวัน ซึ่งเป็นลักษณะการนัดตกลงวันที่ก่อนเข้าไปใช้บริการ โดยผู้ร้องทราบมาว่าเคยมีประชาชนที่มีอาการป่วยและทำการเข้ารักษากับสำนักร่างทรง โดยไม่ไปรักษาที่โรงพยาบาล ทำให้หลังจากนั้นมีการเสียชีวิตเกิดขึ้น จึงเห็นว่าเรื่องดังกล่าวอาจจะเป็นการหลอกลวง ประสบปัญหามาประมาณ 2-3 ปีแล้ว ทั้งนี้ผู้ที่พักอาศัยในพื้นที่นั้นเคยมีการแจ้งเรื่องไปยังหน่วยงานและมีเจ้าหน้าที่เข้ามาตรวจสอบแล้ว แต่ก็ไม่ได้มีการดำเนินการใด ซึ่งหลังจากที่มีการร้องเรียนไว้ได้รับทราบรายงานผลการปฏิบัติงานจากกรุงเทพมหานคร ตามเลขที่รับแจ้ง 168159/65  กรุงเทพมหานคร โดยฝ่ายสิ่งแวดล้อมฯ ตรวจสอบสถานที่ร้องเรียนดังกล่าว เมื่อวันที่ 14 ธันวาคม 2565 เวลา 14.30 น. สรุปข้อเท็จจริงและผลดำเนินการ ดังนี้ 1.สถานที่ถูกร้องเรียน ลักษณะเป็นอาคารทาวเช้าส์ 2 ชั้น ตั้งอยู่บ้านเลขที่ 2001/227-228 ชอยวชิรธรรมสาธิต 69 ถนนสุขุมวิท 101/1 แขวงบางจาก เขตพระโขนง กรุงเทพมหานคร มีนางสาวอนัญญา ศรีสกุลแก้ว เป็นเจ้าของบ้าน 2.จากการสอบถามนางสาวอนัญญา ศรีสกุลแก้ว แจ้งว่าสำนักร่างทรงจัดขึ้นโดยมี คณะกรรมการของสำนักร่างทรง และคนที่มาพบคนทรงเจ้าส่วนใหญ่จะเป็นคนที่นับถือในเทพเจ้าไต่เสี่ยฮุกโจ้วหรือซุนหงอคง เป็นกลุ่มคนจำนวนน้อย จะมาเพื่อให้ช่วยเหลือปัญหาทางด้านจิตใจ ดูดวง และขอวัตถุมงคลเสริมดวงเพื่อให้ชีวิตดีขึ้น ไม่มีการรักษาทางด้านร่างกาย ไม่มีการให้ยารักษาโรค และไม่มีการเรียกร้องเก็บค่าธรรมเนียม คนที่มาจะให้ตามกำลังศรัทธาของแต่ละบุคคล จากการสอบถามผู้ที่พักอาศัยในบ้านหลังดังกล่าวและคณะกรรมการของสำนักทรง ยืนยันว่าไม่เคยมีผู้ที่มาพบคนทรงเจ้าแล้วเสียชีวิตแต่อย่างใด เจ้าหน้าที่ตรวจสอบแล้วไม่เข้าข่ายที่ต้องขอรับใบอนุญาตกับเจ้าพนักงานท้องถิ่นตามพระราชบัญญัติการสาธารณสุข พ.ศ.2535 และที่แก้ไขเพิ่มเติม  ซึ่งผู้ร้องรับทราบว่าการเปิดสำนักร่างทรงนั้นไม่ที่จะต้องขออนุญาต  ผู้ร้องเห็นว่าการลงพื้นที่ในการตรวจสอบของเจ้าหน้าที่นั้น อาจไม่ได้ลงในวันและเวลาที่มีการักษา จึงควรให้หน่วยงานที่เกี่ยวข้องลงพื้นที่ตรวจสอบให้อีกครั้ง และเปลี่ยนกลวิธีและกลยุทธในการตรวจสอบ โดยการส่งเจ้าหน้าที่ลงพื้นที่ในช่วงวันและเวลาที่ทำการรักษาโดยตรงใช้วิธีการแอบแฝงเป็นผู้ป่วยที่เข้าไปรับการรักษา เพื่อให้ได้ข้อมูลที่เป็นความจริง และเห็นควรให้เร่งดำเนินการตรวจสอบและแก้ไขปัญหาดังกล่าวโดยด่วน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata